מרכז פרד האצ'ינסון לסרטן

מרכז פרד האצ'ינסון לסרטן (באנגלית: Fred Hutchinson Cancer Center, בקיצור: Fred Hutch) הוא מכון מחקר, וטיפול רפואי בתחום מחלת הסרטן מחלות זיהומיות, השוכן בסיאטל שבמדינת וושינגטון. המרכז הוא מוסד עצמאי ללא כוונת רווח ופועל בשיתוף עם אוניברסיטת וושינגטון. הוא אחד המרכזים המובילים בעולם בחקר הסרטן, ברפואת השתלות מח עצם, אימונולוגיה, גנומיקה, אפידמיולוגיה ובפיתוח טיפולים חדשניים. היסטוריה שורשי המרכז נעוצים בקרן המחקר של צפון מערב האוקיינוס השקט, שהוקמה ב-1956 על ידי ד"ר ויליאם האצ'ינסון. הקרן עסקה במחקר בתחום ניתוחי לב, סרטן ומחלות אנדוקריניות. ב-1964 נפטר מסרטן הריאה אחיו של האצ'ינסון, פרד, שהיה שחקן ומאמן בייסבול. האצ'ינסון פעל להקמת מרכז מחקר ייעודי להנצחתו. בסיוע הסנאטור וורן מגנוסון ובמסגרת יישום חוק הסרטן הלאומי משנת 1971, הוקם המרכז באופן עצמאי ונפתח בשנת 1975 בשם "מרכז פרד האצ'ינסון לחקר הסרטן". ב-1998 הקימו המרכז, אוניברסיטת וושינגטון ובית החולים לילדים של סיאטל את ברית הטיפול בסרטן של סיאטל (Seattle Cancer Care Alliance ובקיצור SCCA) לצורך איחוד שירותי הטיפול הקליני בסרטן. ב-2022 אוחדו המרכז עם SCCA לגוף אחד המשלב מחקר בסיסי, מחקר קליני וטיפול רפואי תחת הנהלה אחת ובשמו הנוכחי. מרכז פרד האצ'ינסון מפעיל קבוצות מחקר בתחומים: ביולוגיה של הסרטן אימונולוגיה השתלות מח עצם ותאי גזע המטופואטיים וירולוגיה ומחלות זיהומיות אפידמיולוגיה ובריאות הציבור ביוסטטיסטיקה וביולוגיה חישובית רפואה מותאמת אישית גנומיקה וביואינפורמטיקה המרכז נחשב לחלוץ בין-לאומי בתחום השתלות מח עצם. החל מסוף שנות ה-60 הוביל ד"ר דונל תומאס את התחום כטיפול יעיל בלוקמיה ובמחלות דם ממאירות. תומאס זכה על פועלו בפרס נובל לפיזיולוגיה או לרפואה ב-1990. בהמשך הוביל חוקר המכון ריינר סטרוב גישה חדשה בתחום, השתלת תאי גזע לא-מיאלואבלטיבית. חוקרים נוספים שפעלו במרכז וזכו בפרס נובל לפיזיולוגיה או לרפואה הם לינדה באק (2004) על גילוי קולטני הריח וארגון מערכת חוש הריח ולילנד ה. הרטוול על גילוי מנגנוני הבקרה של מחזור התא (2001). קישורים חיצוניים אתר האינטרנט הרשמי של מרכז פרד האצ'ינסון לסרטן (באנגלית) אתר מרכז פרד האצ'ינסון לסרטן